ཁྱེད་ཀྱི་གླུ་སྐད་ནི་དུས་ཀྱི་ཅོང་བརྡ་སྟེ།དུས་རབས་ཤིག་གི་རིག་གནས་སྒྱུ་རྩལ་གྱི་སྣང་བརྙན་གསལ་བར་བྱེད་པའི་ཅོང་བརྡ་ཞིག་དང་འདྲ་བར་བདག་དང་བཅས་པའི་མི་མང་པོ་ཞིག་ལ་མི་ཚེའི་ལམ་སྟོན་དང་སྒྱུ་རྩལ་གྱི་མིག་དཔེ་བསྟན་པ་མ་ཡིན་ནམ།ངག་གི་དབྱངས་འགྲོས་རིང་ཞིང་དབྱངས་རྟ་ཡར་འཇོག་མར་འཇོག་གི་འགྱུར་ཁུགས་སྟོང་དང་ལྡན་པ་ནི་མ་གཞི་ཁྱེད་ཀྱི་ངག་ལས་ཐོན་ཞིང་ཕྱོགས་ཀྱི་བུ་མོའི་སྙན་པ་རབ་ཏུ་བརྒྱན་པའི་དམངས་གླུའི་ཁྱད་ཆོས་དང་རིན་ཐང་མ་ཡིན་ནམ།བདག་གིས་གཞི་ནས་རིན་ཐང་འདི་རྟོགས་སོང་།ད་ལྟ་ཕྱིར་འདང་ཞིག་བརྒྱབ་ན་ཁྱེད་ཀྱི་ཆེད་བསྒྲིགས་སྒྲ་ཐག་རེར་ཉན་པ་ནི་མི་གཞི་སློབ་གསོའི་སློབ་ཁྲིད་ཐུན་གཅིག་ལ་ཉན་པ་དང་ཀུན་ནས་མཚུངས།རྒྱུ་མཚན་ནི་ཁྱོད་ཀྱིས་ངག་ནས་ཐོན་པའི་གླུ་སྐད་རེ་རེ་ནི་དབྱངས་ཀྱི་མཛེས་སྡུག་ཅིག་དང་གླུ་ཚིག་རེ་རེ་ནི་མི་གཞིའི་སློབ་གསོའི་ནང་དོན་ཅན་ཤ་སྟག་རེད།དོན་དུ་འདི་ནི་བོད་ཀྱི་དམངས་གླུའི་ཁྱད་ཆོས་དངོས་རེད་བསམ།